CELEX: 62009CN0108
Language: et
Date: 2009-03-23 00:00:00
Title: Kohtuasi C-108/09: Eelotsusetaotlus, mille esitas Baranya Megyei Bíróság (Ungari) 23. märstil 2009 — Ker-Optika Bt. versus ÁNTSZ Dél-dunántúli Regionális Intézete

20.6.2009   
            
            
               ET
            
            
               Euroopa Liidu Teataja
            
            
               C 141/24
            
         Eelotsusetaotlus, mille esitas Baranya Megyei Bíróság (Ungari) 23. märstil 2009 — Ker-Optika Bt. versus ÁNTSZ Dél-dunántúli Regionális Intézete
   (Kohtuasi C-108/09)
   2009/C 141/43
   Kohtumenetluse keel: ungari
   
      Eelotsusetaotluse esitanud kohus
   
   Baranya Megyei Bíróság (Ungari)
   
      Põhikohtuasja pooled
   
   
      Kaebuse esitaja: Ker-Optika Bt.
   
      Vastustaja: ÁNTSZ Dél-dunántúli Regionális Intézete
   
      Eelotsuse küsimused
   
   
               1)
            
            
               Kas kontaktläätsede turustamine on vaadeldav patsiendi läbivaatust nõudva arstliku nõuandena ega kuulu seetõttu Euroopa Parlamendi ja nõukogu direktiivi 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul (1) kohaldamisalasse?
            
         
               2)
            
            
               Kui kontaktläätsede turustamine ei ole vaadeldav patsiendi läbivaatust nõudva arstliku nõuandena, siis kas EÜ artiklit 30 tuleb tõlgendada nii, et sellega on vastuolus sellised liikmesriigi õigusnormid, mille kohaselt kontaktläätsesid võib turustada ainult meditsiinilistele abivahenditele spetsialiseerunud müügikohas?
            
         
               3)
            
            
               Kas EÜ artikli 28 kohase kaupade vaba liikumisega on vastuolus selline Ungari õigusnorm, mis lubab kontaktläätsesid turustada ainult meditsiinilistele abivahenditele spetsialiseerunud müügikohas?
            
         
      (1)  Euroopa Parlamendi ja nõukogu 8. juuni 2000. aasta direktiiv 2000/31/EÜ infoühiskonna teenuste teatavate õiguslike aspektide, eriti elektroonilise kaubanduse kohta siseturul („direktiiv elektroonilise kaubanduse kohta”) (EÜT L 178, lk 1; ELT eriväljaanne 13/25, lk 399).